Gandia muestra su solidaridad con los damnificados por la DANA con el envío de más de 240.000 kilos de material humanitario
04 noviembre 2024

## Gandia muestra su solidaridad con los damnificados por la DANA con el envío de más de 240.000 kilos de material humanitario04 noviembre 2024Última actualización: 04 noviembre 2024

![](../gestion/img/6b86b273ff34fce19d6b804eff5a3f5747ada4eaa22f1d49c01e52ddb7875b4b.jpg)  
  

Gandia ha demostrat una vegada més que és una ciutat solidària, bolcant-se completament davant la inundació més greu del continent d’este segle. Ciutadania, col·lectius socials, associacions i empreses han recollit més de 240.000 quilos de material de primera necessitat, com aigua, aliments no peribles, productes d’higiene, sanitaris i productes infantils, en estos últims dies. La finalitat: enviar-ho a les zones afectades per la DANA i ajudar en tot el possible a les persones que més ho estan necessitant.  
L’Ajuntament de Gandia, des de dijous passat fins ahir, ha mantingut activat un dispositiu a la Central de la Policia Local amb agents, membres de Protecció Civil i voluntaris, per tal d’organitzar la recollida de material humanitari que s’ha estat aportant estos dies.

S’ha organitzat una dotzena de combois cap als municipis d’Alfafar, Massanassa, Aldaia, Picanya, Sedaví, Algemesí i Xiva. En total, s’ha desplaçat un centenar d’operaris dels departamentd de Medi Ambient i Serveis Bàsics, 80 agents de la Policia Local i diverses empreses per realitzar tasques humanitàries, amb maquinària pesada, i de vigilància. Hui mateix continuen allí operaris de contractes municipals i empreses, i està previst que a partir de demà tornen els agents a continuar amb el treball.

Quant a la maquinària, per part del Consistori o les contractes municipals, s’han enviat cada dia 5 camions, un tractor remolque, una pala excavadora, vehicles auxiliars, així com un camió compactador.

  
**620 efectius allotjats en hotels**

Així, des de l’Ajuntament de Gandia, s’ha gestionat l’allotjament en diferents hotels d’un total de 620 efectius de la Policia Nacional i agents de la Guàrdia Civil procedents de tota Espanya i que es troben desenvolupant tasques de seguretat, reconstrucció, rescat i ajuda en el territori afectat pel devastador fenomen meteorològic. També s’han allotjat 66 bombers de les Illes Balears, experts en intervencions d’emergència. S’espera que esta xifra s’incremente en els pròxims dies.

L'Ajuntament de Gandia reitera l’agraïment a tota la ciutadania que, de manera desinteressada, està aportant el seu gra d’arena, així com al conjunt de col·lectius, entitats i empreses de la ciutat que estan participant de forma activa en el dispositiu d’ajuda.

[Twittear](https://twitter.com/share)